
[bookmark: _Hlk128042744][bookmark: _Hlk127782571]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
[bookmark: _Hlk128386501][bookmark: _Hlk128381976]
Konsultācijas klientiem finanšu jautājumos
	Risku novērtējums
	2023.–2025. gadā

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Konsultāciju sniegšana klientiem finanšu jautājumos
	V
	V
	V


[bookmark: _Hlk126921788]
[bookmark: _Hlk128554962][bookmark: _Hlk219882934]2023. gada 31. decembrī Valsts ieņēmumu dienesta (turpmāk – VID) uzraudzībā bija 148 finanšu konsultanti, no kuriem 17 finanšu konsultanti minēto darbības veidu bija reģistrējuši pirmo reizi. Savukārt 2024. gada 31. decembrī VID uzraudzībā bija 131 finanšu konsultants, no kuriem 11 finanšu konsultanti minēto darbības veidu bija reģistrējuši pirmo reizi. Tādējādi gada laikā kopējais finanšu konsultantu skaits bija samazinājies par 17 subjektiem jeb 11,5 %. 2025. gada 31. decembrī VID uzraudzībā bija 131 finanšu konsultants, no kuriem 20 finanšu konsultanti minēto darbības veidu bija reģistrējuši pirmo reizi. Tādējādi gada laikā kopējais finanšu konsultantu skaits nav mainījies. 
Saskaņā ar Nacionālajā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma ziņojumā 2020.–2022. gadam norādīto VID uzraudzībā 2022. gada 31. decembrī bija 154 finanšu konsultanti.

VID uzraugāmo finanšu konsultantu skaits
	
	2022. gads
	2023. gads
	2024. gads
	2025. gads

	Finanšu konsultanti (skaits) 
	154
	148
	131
	135



[bookmark: _Hlk129786407]Salīdzinot ar iepriekšējo vērtēšanas periodu, secināms, ka finanšu konsultantu skaits ir samazinājies. 2022. gada 31. decembrī VID uzraudzībā bija 154 finanšu konsultanti, savukārt 2025. gada 31. decembrī VID uzraudzībā bija 131 finanšu konsultants, t. i., par 23 finanšu konsultantiem jeb 15 % mazāk.

Bieži vien finanšu konsultantu pakalpojumi tiek apvienoti ar tādiem saimnieciskās darbības veidiem kā nodokļu konsultācijas, juridiskās konsultācijas, grāmatvedības ārpakalpojuma sniegšana. Visbiežāk paralēli reģistrēti šādi pamatdarbības vai papilddarbības NACE 2 klasifikatora kodi 
· konsultācijas komerczinībās un vadībzinībās (NACE 7022);
· citas finanšu pakalpojumus papildinošas darbības (NACE 6619);
· pārējās citur neklasificētas uzņēmējdarbības veicināšanas palīgdarbības (NACE 8299), juridiskie pakalpojumi (NACE 6910). 
Finanšu konsultāciju sniegšana ir pakalpojums, kas prasa iedziļināšanos katra klienta attiecīgajā nozarē un konkrētā uzņēmuma specifikā. Salīdzinājumā ar grāmatvedības pakalpojumiem finanšu konsultāciju pakalpojums galvenokārt ir nepieciešams samērā maziem uzņēmumiem, kuri nevar atļauties algot finanšu analītiķi vai finanšu direktoru. 
Ņemot vērā finanšu konsultantu nozares profesionāļu zināšanas normatīvajos aktos un ekonomikā, pastāv risks, ka tie tiks izmantoti noziedzīgi iegūtu līdzekļu legalizācijā (turpmāk – NILL), tai skaitā neapzināti. Minētā sektora pakalpojumu sniedzējus ir grūti atpazīt (noteikt), un vienlaikus pastāv iespēja, ka attiecīgās konsultācijas tiek izmantotas, lai izvairītos no nodokļu samaksas. Bieži vien konsultācijas tiek sniegtas vispārīgā veidā, nekonkretizējot faktiskos lietas apstākļus, iesaistītos uzņēmumus, pakalpojumu vai produktu apjomu. 
Piemēram, tiek slēgtas slepenas vienošanās ar citiem sektora subjektiem, tiek izveidotas struktūras un starpnieki, kas ļauj veikt NILL, tiek noslēgti fiktīvi līgumi un iesniegti fiktīvi darījumu dokumenti, netiek kontrolēta darbības sākšana. 
Sarežģīti darījumi bieži tiek izmantoti, lai maskētu līdzekļu izcelsmi vai piederības maiņu. Šādu grūti izsekojamu pakalpojumu vai produktu piedāvāšana rada papildu risku, ja vien šādām darbībām nav acīmredzama ekonomiska labuma. Augsts sākotnējais risks piemīt jauniem, inovatīviem finanšu pakalpojumiem, jo tie ne vienmēr nodrošina nepieciešamās NILL novēršanas prasības. Augstāks risks piemīt personām, kas sadarbojas ar nerezidentiem, zemo nodokļu valstīs reģistrētiem uzņēmumiem, klientiem ar lielu skaidras naudas darījumu īpatsvaru vai bankas kontiem, kas reģistrēti dažādās jurisdikcijās, uzņēmumiem ar sarežģītu īpašnieku struktūru vai biedrībām.
Attiecīgi finanšu konsultantiem ir jāspēj identificēt gadījumus, kad viņu sniegtās konsultācijas ir saistītas ar noziedzīgi iegūtu līdzekļu legalizācijas un terorisma un proliferācijas finansēšanas (turpmāk – NILLTPF) augsta riska darījumiem. Būtisku risku finanšu konsultantu darbībā rada iespēja sniegt pakalpojumus anonīmiem klientiem un neklātienē.
[bookmark: _Hlk128555089][bookmark: _Hlk130978616][bookmark: _Hlk130979339]Finanšu konsultācijas var sniegt jebkurš komersants, kurš reģistrējas Latvijas Republikas Uzņēmumu reģistrā vai VID nodokļu maksātāju reģistrā kā saimnieciskās darbības veicējs. Netiek izvirzītas speciālās izglītības un profesionālās kvalifikācijas prasības. Ņemot vērā minēto, nav pārliecības par reģistrēto Noziedzīgi iegūtu līdzekļu legalizācijas un terorisma un proliferācijas finansēšanas novēršanas (turpmāk – NILLTPFN) likuma subjektu finanšu konsultāciju pakalpojumu sniedzēju izglītības un profesionalitātes līmeni, jo nav ieviesti skaidri kritēriji noteiktās saimnieciskās darbības sākšanai.
Uzraudzības pasākumi: 2023. gadā tika veiktas 23 klātienes pārbaudes un trīs neklātienes pārbaudes. Savukārt 2024. gadā tika veiktas deviņas klātienes pārbaudes un septiņas neklātienes pārbaudes. 2025. gadā tika veiktas piecas klātienes pārbaudes un četras neklātienes pārbaudes. 

VID veikto uzraudzības pasākumu skaits
	
	2022. gads
	2023. gads
	2024. gads
	2025. gads

	Klātienes pārbaudes 
	          19
	23
	9
	5

	Neklātienes pārbaudes 
	1
	3
	7
	4



Salīdzinot ar iepriekšējo vērtēšanas periodu, secināms, ka finanšu konsultantu skaitam ir tendence samazināties, tādējādi arī pārbaužu skaits ir samazinājies, izņemot 2023. gadu.

2025. gadā sektorālo risku novērtēšanas procesā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu, tai skaitā arī finanšu konsultantus. Aptaujas aizpildīšanā un iesniegšanā piedalījās 3194 subjekti, kas ir nedaudz vairāk par 45 %.
Aptaujā par likuma subjekta darbību, klienta profilu un naudas plūsmu 2025. gadā ir piedalījušies 36 % no visiem VID reģistrētajiem finanšu konsultantiem. 

Finanšu konsultantu sektora statistiskie rādītāji un aptaujas rezultāti

	Subjektu skaits

	2023. gadā
	2024. gadā
	2025. gadā
	Starpība 2024./2023. gadā
	Starpība 
2025./2024. gadā

	148
	131
	135
	–17 (11 %)
	4 (3 %)

	VID veikto uzraudzības un kontroles pasākumu vērtējums

	Labi
	Lielākoties labi
	Vidēji
	Lielākoties slikti
	Slikti

	51 %
	31 %
	18 %
	–
	–

	VID veikto informatīvo un izglītojošo pasākumu vērtējums

	Labi
	Lielākoties labi
	Vidēji
	Lielākoties slikti
	Slikti

	51 %
	24 %
	22 %
	2 %
	–

	Uzraudzības pasākumu skaits
	Klātienes pārbaužu pieaugums 2024. gadā

	2023. gadā
	2024. gadā
	

	Klātienes pārbaudes
	Neklātienes pārbaudes
	Klātienes pārbaudes
	Neklātienes pārbaudes
	

	23
	3
	9
	7
	–14 (61 %)

	2025. gadā
	Klātienes pārbaužu pieaugums 2025. gadā

	Klātienes pārbaudes
	Neklātienes pārbaudes
	

	5
	4
	–4 (44 %)

	VID piemērotās sankcijas par NILLTPFN likuma prasību pārkāpumiem

	2023. gadā
	2024. gadā 

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu
	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	–
	–
	–
	1
	1
	500

	2025. gadā

	Soda nauda (gadījumu skaits)
	Soda nauda (apmērs EUR)
	Lēmums par darbības apturēšanu

	–
	–
	–

	Krimināltiesiskās sankcijas un to piemērošana

	Grūti pateikt
	Sankcijas tiek piemērotas efektīvi
	Sankcijas netiek piemērotas efektīvi

	84 %
	16 %
	–

	VID piemērotās sankcijas par NILLTPFN likuma pārkāpumiem

	Sankcijas ir samērīgas
	Sankcijām jābūt smagākām
	Sankcijām jābūt vieglākām
	Jāpiemēro tikai princips “Konsultē vispirms”
	Nav informācijas par VID piemērotajām sankcijām
	Pārāk maz informācijas par VID piemērotajām sankcijām

	47 %
	–
	–
	14%
	18%
	20%

	Subjektiem izvirzītās profesionālās kvalifikācijas un nesodāmības prasības

	Grūti pateikt
	Atbilstošas
	Nepietiekamas
	Pārlieku augstas
	Nepieciešams pastiprināt un ieviest subjektu licencēšanu/reģistrēšanu publiskā reģistrā

	33 %
	65 %
	–
	2 %
	–

	Subjektu ētikas pašnovērtējums

	Visi subjekti rīkojas ētiski un ir godīgi
	Lielākoties visi subjekti rīkojas ētiski un ir godīgi
	Liela daļa subjektu rīkojas ētiski un ir godīga
	Tikai daļa subjektu rīkojas ētiski un ir godīga
	Mazākā daļa subjektu rīkojas ētiski un ir godīga
	Lielākoties visi subjekti nerīkojas ētiski un nav godīgi

	31 %
	53 %
	14 %
	2 %
	–
	–

	Par iekšējās kontroles sistēmas vai NILLTPFN likuma prasību nepildīšanu ir piemērotas disciplināras sankcijas darbiniekiem vai atbildīgajām personām

	Jā
	Nē
	Šāda atbildība nav paredzēta

	4 %
	86 %
	10 %

	Ar NILLTPFN jomu saistītās personas

	Augstākā vadība
	Tajā skaitā, par NILLTPFN jomu atbildīgie darbinieki
	Tajā skaitā citas personas, kas saistītas ar NILLTPFN jomu, piemēram, ar klientu apkalpošanu vai pakalpojumu sniegšanu
	Personas visos minētajos līmeņos, tajā skaitā augstākā vadība

	49 %
	13 %
	9 %
	28 %

	Finanšu izlūkošanas dienesta saņemto ziņojumu statistika

	Saņemto ziņojumu  skaits 2023. gadā 

	Saņemto ziņojumu skaits 2024. gadā
	Saņemto ziņojumu skaits 2025. gadā

	0
	1
	0

	Aizdomīgu darījumu konstatēšana


	Subjekts ir konstatējis aizdomīgus darījumus
	Subjekts nav konstatējis aizdomīgus darījumus
	Subjektam darījums pirmšķietami licies aizdomīgs, taču aizdomas neapstiprinājās

	2 %
	96 %
	2 %

	Subjektu izmantoto aizdomīgu darījumu atlases kritēriji

	Klienta sniegtajiem pakalpojumiem specifiski risku kritēriji
	Vispārēji riska kritēriji
	Darījums tiek vērtēts pēc apmēra
	Darījums tiek vērtēts saistībā ar jurisdikciju
	Darījuma puses raksturojošās riska pazīmes

	10 %
	28 %
	15 %
	18 %
	28 %

	Informācijas pieejamība par patieso labuma guvēju

	Ir pieejama
	Nav pieejama
	Plašāka, nekā nepieciešams

	80 %
	20 %
	–

	Neklātienes klienta identifikācijas risinājumu izmantošana 

	Tiek izmantoti neklātienes risinājumi
	Netiek izmantoti neklātienes risinājumi
	Klienta identifikācijas dati tiek atjaunoti neklātienē
	Atsevišķi pakalpojumi var tikt sniegti neklātienē

	16 %
	55 %
	6 %
	22 %

	Klienta izpētes informācijas pieejamība

	Ir pieejama
	Nav pieejama
	Plašāka, nekā nepieciešams

	71 %
	27 %
	2 %

	Augsta riska klientu bāze

	Respondentu skaits (īpatsvars pret kopējo subjektu skaitu)
	Subjekti ar augsta riska klientiem
	Subjekti, kas pieņem skaidras naudas maksājumus
	Subjekti ar klientiem, kas ir politiski nozīmīgas personas

	36 %
	12 %
	2 %
	2 %

	Gada apgrozījums EUR

	< 10 000
	10 000–20 000
	20 000–40 000
	40 000–80 000
	80 000–160 000
	160 000–500 000
	500 000–1 000 000
	> 1 000 000

	45 %
	4 %
	10 %
	10 %
	12 %
	10 %
	4 %
	4 %

	Klientu bāze (jurisdikcijas griezumā)

	Fiziskās personas rezidenti
	Fiziskās personas, Eiropas Ekonomikas zonas rezidenti
	Fiziskās personas no Neatkarīgo Valstu Sadraudzības
	Citās jurisdikcijās reģistrētās fiziskās personas
	Latvijā reģistrētas juridiskās personas
	Eiropas Ekonomikas zonā reģistrētas juridiskās personas
	Neatkarīgo Valstu Sadraudzībā reģistrētas juridiskās personas
	Citās jurisdikcijās reģistrētas juridiskās personas

	17 %
	6 %
	–
	3 %
	56 %
	18 %
	–
	–

	Augsta riska klientu īpatsvars

	Nav augsta riska klientu
	Mazāk nekā 5 augsta riska klienti
	6–10 augsta riska klienti
	11–20 augsta riska klienti
	Vairāk nekā 21 augsta riska klients

	88 %
	8 %
	–
	2 %
	2 %

	Vidēja riska klientu īpatsvars

	Nav vidēja riska klientu
	Mazāk nekā 5 vidēja riska klienti
	6–10 vidēja riska klienti
	11–20 vidēja riska klienti
	Vairāk nekā 21 vidēja riska klients

	73 %
	24 %
	2 %
	–
	–

	Zema riska klientu īpatsvars

	Nav zema riska klientu
	Mazāk nekā 5 zema riska klienti
	6–10 zema riska klienti
	11–20 zema riska klienti
	Vairāk nekā 21 zema riska klients

	41 %
	51 %
	2 %
	4 %
	2 %



Subjektiem tika uzdoti dažādi jautājumi, kas kopsakarā ar citiem statistikas datiem liecina par finanšu konsultantu sektora ievainojamību.
Attiecībā uz finanšu konsultantu apgrozījumu: 45 % finanšu konsultantu snieguši informāciju, ka to gada apgrozījums nepārsniedz 10 000 EUR. Otra visbiežāk izvēlētā atbilde – gada apgrozījums ir robežās no 80 000 EUR līdz 160 000 EUR –, ko snieguši 12 % finanšu konsultantu. Tikai 4 % finanšu konsultantu gada apgrozījums pārsniedz 1 000 000 EUR. 
Neatkarīgi no piemēroto sankciju skaita lielākā daļa jeb 47 % finanšu konsultantu uzraudzības un kontroles pasākumus vērtē pozitīvi. Tāpat tiek vērtēti arī VID organizētie informatīvie un izglītojošie pasākumi. Piemēroto sankciju apmēru kā atbilstošu vērtē 41 %, savukārt 14 % finanšu konsultantu norāda, ka būtu jāpiemēro vienīgi princips “Konsultē vispirms”. Vienlaikus finanšu konsultantiem tika prasīts novērtēt arī krimināltiesisko sankciju samērīgumu un atbilstību. 16 % finanšu konsultantu sankcijas vērtēja kā efektīvas.
Kontekstā ar profesionālās kvalifikācijas prasībām un ieejas standartiem nozarē subjektiem bija jāvērtē savas zināšanas un tiem izvirzītās profesionālās kvalifikācijas prasības. Lielākā daļa jeb 65 % finanšu konsultantu izvirzītās profesionālās kvalifikācijas prasības novērtēja kā atbilstošas. Līdzīgi arī lielākā daļa finanšu konsultantu pozitīvi vērtēja savu un citu subjektu ētiskumu. Attiecībā uz disciplināro sankciju piemērošanu saviem darbiniekiem par iekšējās kontroles sistēmas (turpmāk – IKS) vai NILLTPFN likuma prasību nepildīšanu 4 % finanšu konsultantu bija piemērojuši šādas sankcijas, savukārt 10 % finanšu konsultantu vispār neparedzēja šādu atbildību pastiprinošu mehānismu. Lielākajai daļai jeb 49 % finanšu konsultantu par NILLTPFN jomu atbildīga ir augstākā vadība.
[bookmark: _Hlk128555740]Negatīvi ir vērtējams fakts, ka Finanšu izlūkošanas dienestā (turpmāk – FID) 2023. gadā no finanšu konsultantiem netika saņemti ziņojumi par aizdomīgiem darījumiem, 2024. gadā saņemts viens ziņojums un 2025. gadā netika saņemti ziņojumi par aizdomīgiem darījumiem. Savukārt par šo sektoru 2023. gadā nav saņemts neviens ziņojums par aizdomīgiem darījumiem, 2024. gadā saņemts viens ziņojums un 2025. gadā nav saņemts neviens ziņojums par aizdomīgiem darījumiem. Veikto pārbaužu laikā 2024. gadā tika konstatēts, ka attiecīgais sektors nav ziņojis par aizdomīgiem darījumiem (viens gadījums). Tādējādi pārskata periodā kopumā viena gadījuma konstatēšana neliecina par sektora apzinātu neziņošanu par aizdomīgiem darījumiem, bet gan par finanšu konsultantu izpratni attiecībā uz aizdomīgu darījumu konstatēšanu un ziņošanu tikai par tiem gadījumiem, kad konstatēti aizdomīgi darījumi finanšu konsultantu izpratnē.
FID nosūtītajā ziņojumā par aizdomīgiem darījumiem izmantotā aizdomīga darījuma vai darbības noziedzīga nodarījuma grupas pazīme: ACIT – citi noziedzīgi nodarījumi.
[bookmark: _Hlk222225604]Attiecībā uz aizdomīgu darījumu pazīmēm no aptaujas datiem var secināt, ka 10 % finanšu konsultantu klienta sniegtajiem pakalpojumiem piemēro specifiskus riska kritērijus, 28 % vērtē darījuma puses raksturojošās riska pazīmes un 28 % finanšu konsultantu, veicot darījuma uzraudzību, vērtē vispārējos riska kritērijus.
[bookmark: _Hlk222217937]Pēdējo gadu laikā Latvijas Republikas Uzņēmumu reģistrs ir būtiski pilnveidojis iespēju uzkrāt informāciju par patieso labuma guvēja (turpmāk – PLG) un identificēt PLG. Tas ir novērtēts arī Moneyval ziņojumā par Latvijas 6. kārtas savstarpējā novērtējuma rezultātiem, norādot, ka Latvijā pastāv efektīva sistēma, kas nodrošina pamatinformācijas un PLG datu caurskatāmību, kā arī savlaicīgu un efektīvu piekļuvi šiem datiem. Tādējādi pozitīvi vērtējams 80 % finanšu konsultantu viedoklis, ka PLG informācija ir pieejama nepieciešamajā apmērā. Kopumā klienta izpētes informāciju kā pieejamu vērtē 71 % finanšu konsultantu. Tas liecina par vidusmēra finanšu konsultanta spēju iegūt visu nepieciešamo informāciju un pazemina kopējo sektora ievainojamību. Vienlaikus par ievainojamību paaugstinošu faktoru var tikt uzskatīts salīdzinoši augstais to finanšu konsultantu vidējais īpatsvars (16 %), kuri izmanto subjektu neklātienes identifikācijas risinājumus, un 22 % finanšu konsultantu, kas atsevišķus pakalpojumus sniedz neklātienē.
[bookmark: _Hlk128555160][bookmark: _Hlk225853420]Par ievainojamību pazeminošu faktoru var tikt uzskatīts, ka 12 % finanšu konsultantu norādījuši, ka apkalpo augsta riska klientus. Savukārt 88 % finanšu konsultantu norādījuši, ka tiem nav augsta riska klientu, un 2 % finanšu konsultantu norādījuši, ka tiem ir klienti politiski nozīmīgas personas. 2 % finanšu konsultantu pieņem skaidras naudas maksājumus. Attiecībā uz klientu bāzi jurisdikcijas griezumā: 24 % finanšu konsultantu klienti ir no Eiropas Ekonomikas zonas, 3 % finanšu konsultantu klienti ir fiziskas personas no citām jurisdikcijām, un 73 % finanšu konsultantu klienti ir Latvijas rezidenti un Latvijā reģistrētas juridiskās personas. 

[bookmark: _Hlk128555520][bookmark: _Hlk130982234]2023. gadā un 2025. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem finanšu konsultantiem nav tikušas piemērotas.  
[bookmark: _Hlk127171400]2024. gadā sankcijas par NILLTPFN likuma un Sankciju likuma pārkāpumiem tika piemērotas vienam subjektam, kas ir reģistrējies kā finanšu konsultants: viens lēmums par soda naudas piemērošanu 500 EUR.
Zemais piemēroto sankciju skaits izskaidrojams ar to, ka finanšu konsultantu kopējais izpratnes līmenis par NILLTPFN normatīvo aktu prasību ievērošanu ir audzis. To apstiprina arī minētajā Moneyval ziņojumā norādītais, ka nefinanšu sektora subjekti ir demonstrējuši labu izpratni par nacionālajiem, nozaru un institucionālajiem riskiem un vairumā gadījumu ir pierādījuši efektīvu NILL un terorisma finansēšanas novēršanas prasību ieviešanu.

Finanšu konsultantiem konstatētie pārkāpumi:
- nav veikta klientu darījumu uzraudzība;
- nav ziņots par aizdomīgiem darījumiem FID.

Galvenie finanšu konsultantu ievainojamības faktori: 
· izplatīta neklātienes identifikācija un atsevišķu pakalpojumu sniegšana neklātienē;
· praktiski nepastāv darbības sākšanas kontrole.

Finanšu konsultantu galvenie prezumētie riski:
· slepenas vienošanās ar citiem regulētā sektora subjektiem;
· konsultāciju sniegšana par to, kā izvairīties no nodokļu samaksas.

Ņemot vērā finanšu konsultantu nozares profesionāļu zināšanas par normatīvajiem aktiem un zināšanas ekonomikā, pastāv risks, ka tie tiks izmantoti NILL, tai skaitā neapzināti. Minētā sektora pakalpojumu sniedzējus ir grūti identificēt, un pastāv iespējamība, ka attiecīgās konsultācijas tiek izmantotas, lai izvairītos no nodokļu samaksas. Bieži vien konsultācijas tiek sniegtas vispārīgā veidā, nekonkretizējot faktiskos lietas apstākļus, iesaistītos uzņēmumus, pakalpojumu/produktu apjomu, kā arī anonīmiem klientiem vai neklātienē, kā rezultātā pakalpojumu sniedzējam ir ievērojami grūtāk noskaidrot darījuma attiecību mērķi un identificēt aizdomīga darījuma pazīmes.


	


